
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1597 

~* 31 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 16.300 στρ. 
στη θέση «Εμπριάρης» Κοινότητας Λαχανιάς Νήσου 
Ρόδου Νομού Δωδεκανήσου . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
ΚερκυραΙων (Ν. Κέρκυρας) και καθορισμός ειδικών 


όρων και περιορισμών δόμησης αυτού . — 2 

Τροποποίηση ρυμοτομικού σχεδίου Αστακού Ν. Αιτωλ/ 
νίας στο Ο.Τ. 159 . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 6364 (1) 

Κήρυξη αναδασωτέας έκτασης εμβαδού 16.300 στρ. στη 
θέση «Εμπριάρης» Κοινότητας Λαχανιάς Νήσου Ρόδου 
Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποιήθηκε και συμπληρώθηκε μεταγε¬ 
νέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 


α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την από 11.11.93 έκθεση αυτοψίας του δασ. Κου- 
δουμά με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την υπ’ αριθ. 8578/9.12.93 εισήγηση της Δ/νσης 
Δασών Δωδεκανήσου για κήρυξη της έκτασης αναδασω¬ 
τέας, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της έκτασης και την αποκατάσταση της βλά¬ 
στησης που καταστράφηκε από πυρκαγιά που έγινε στις 
2.11.93, το δημόσιο δάσος και δασική έκταση εμβαδού 
δέκα τεσσάρων (14) στρεμ. και εννιακοσίων (900) τ.μ. και 
την ιδιωτική δασική έκταση εμβαδού ενός (1) στρεμ. και 
τετρακοσίων (400) τ.μ. που αποτελούν τμήματα των Κ.Μ. 
4.000 και 4384 γαιών Λαχανιάς αντίστοιχα που βρίσκεται 
στη θέση «Εμπριάρης» Κοινότητας Λαχανιάς και προσδιο¬ 
ρίζεται από τα στοιχεία α) Ε2 (α, 1,2,3,4,5,6, γ, δ, ε, ζ, η, 
θ, ι, α) το δημόσιο δάσος και δασική έκταση και β) Ε1 (1,2, 
3, 4, 5, 6,1) η ιδιωτική δασική έκταση και έχει όρια: 

Ανατολικά: με αγροτικό δρόμο και εν συνεχεία δασική 
έκταση. 

Δυτικά: με αγρό και δάσος. 

Βόρεια: με αγρό και δάσος. 

Νότια: με αγρό, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Δεκεμβρίου 1993 

Ο Νομάρχης 
Γ. ΠΑΡΑΣΚΕΥΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 108865/8235 (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου του Δήμου Κερκυ- 

ραίων (Ν. Κέρκυρας) και καθορισμός ειδικών όρων και 

περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β’ 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α’ 9). 

4. Τις από 9.6.1993 και 9.7.1993 αιτήσεις των Α. Νικη¬ 
φόρου - Βεντούρα και Γ. Βεντούρα. 

5. Την από 29.7.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το γεγονός ότι παρήλθεν άπρακτη η προθεσμία που 
προβλέπεται από την παράγραφο 2 του άρθρου 4 του Ν. 
1577/1985 «ΓΟΚ» (Α' 210) όπως τροποποιήθηκε με την 
παρ. 2 α του άρθρου 1 του Ν. 1772/1988 (Α' 91) χωρίς να 
περιέλθουν στη Διεύθυνση Πολεοδομικού Σχεδιασμού - 
Τμήμα Παραδοσιακών Οικισμών τυχόν αντιρρήσεις των 
ενδιαφερομένων. 

7. Τις διατάξεις του άρθρου 29 Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 


ται εντός του ρυμοτομικού σχεδίου του Δήμου Κερκυ- 
ραίων (Ν. Κέρκυρας) και ειδικότερα επί της οδού Αγίας 
Σοφίας αριθ. 33, στην περιοχή Εβραϊκή, όπως αυτό φαίνε¬ 
ται με στοιχεία Α, Β, Γ, Δ, Ε, Ζ, Η, θ, I, Κ, Α στο σχετικό 
πρωτότυπο διάγραμμα σε κλίμακα 1:200 που θεωρήθηκε 
από τον Πρόϊστάμενο της Διεύθυνσης Τοπογραφικών 
Εφαρμογών με την 108865/1993 πράξη του και που αντί¬ 
τυπό του σε φωτοσμίκρυνση δημοσιεύεται με τη παρούσα 
απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες όχι 
όμως και τα πάσης φύσεως προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων και οι επεμβάσεις 
που πρέπει να γίνουν στο κτίριο εγκρίνονται από την Επι¬ 
τροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε καταστροφή, αφαίρεση ή αλλοίωση των επί 
μέρους αρχιτεκτονικών και διακοσμητικών στοιχείων αυ¬ 
τού. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού και οι 
εσωτερικές δαιρυθμίσεις και επεμβάσεις που αποσκο¬ 
πούν στην λειτουργικότητα του διατηρητέου κτιρίου με 
την προϋπόθεση ότι δεν αλλοιώνεται ο αρχιτεκτονικός χα¬ 
ρακτήρας του. 

5. Απαγορεύεται η τοποθέτηση διαφημίσεων και φωτει¬ 
νών επιγραφών στο χαρακτηριζόμενο ως διατηρητέο κτί¬ 
ριο, εκτός των αναγκαίων περιορισμένων διαστάσεων κα- 
λαισθήτων επιγραφών που πληροφορούν για την χρήση 
του. 

6. Για οποιαδήποτε επέμβαση στο εξωτερικά ή το εσω¬ 
τερικό του κτιρίου γαι την τοποθέτηση επιγραφών όπως 
και για εργασίες διαμόρφωσης του περιβάλλοντος χώρου 
του οικοπέδου αυτού, απαιτείται η έγκριση της αρμόδιας 
Επιτροπής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 1993 

Με εντολή Υφυπουγού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 4712/οικ. (3) 

Τροποποίηση ρυμοτομικού σχεδίου Αστακού Ν. Αιτωλ/ 
νΙας στο Ο.Τ. 159. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν, μεταγενέστερα με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Την υπ’ αριθ. 10/93 απόφαση Κοινοτικού Συμβου¬ 
λίου Κοινότητας Αστακού. 

5. Τα τοπικά διαγράμματα του Μηχ/κού Γ ιώργου Πουρ- 
νάρα θεωρημένα από την υπηρεσία μας. 

6. Την σύμφωνη γνωμοδότηση του Συμβουλίου ΧΟΠ 
του Νομού όπως διατυπώθηκε στην 1593 πράξη του θέμα 
23ον αυτού. 

7. Το γεγονός ότι δεν προκαλεΐται δαπάνη σε βάρος του 


προϋπολογισμού της Κοινότητας Αστακού, ούτε σε βάρος 
του κρατικού προϋπολογισμού (άρθρο 29Α του Ν. 1558/ 
85, ΦΕΚ 137/Α’, όπως αυτό προστέθηκε με το άρθρο 27 
του Ν. 2081/92 (ΦΕΚ 154/Α’). 

8. Το γεγονός ότι με την προτεινόμενη τροποποίηση οι¬ 
κόπεδα άρτια δεν καθίστανται μη άρτιο και επιπλέον δεν 
θίγονται οι ιδιοκτησίες καθ’ όσον η προτεινόμενη μείωση 
κοινοχρήστου χώρου είναι μικρή αποφασίζουμε: 

Εγκρίνουμε την τροποποίηση του ρυμοτομικού σχεδίου 
πόλεως Αστακού Ν. Αιτωλ/νίας στο Ο.Τ. 159, σύμφωνα 
με το σκεπτικό της ως άνω απόφασης καθορίζοντας Ο.Γ. 
την γραμμή με στοιχεία Α, Γ, Β', όπως ακριβώς απεικονίζε¬ 
ται στο συνημμένο τοπικό διάγραμμα, που αποτελεί ανα¬ 
πόσπαστο μέρος αυτής της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 21 Δεκεμβρίου 1993 

Ο Νομάρχης 
ΣΤΑΦΥΛΑΣ ΚΩΝ/ΝΟΣ 

